ผมกับแฟนมีเพศสัมพันธ์หลั่งใน หลังจากนั้น 1 วันมีประจำเดือนมาแต่มาได้แค่ 2 วันก็หยุดไม่มาอีก เลือดประจำเดือนมีสีเข้มปกติ ประจำเดือนแฟนผมจะมาช่วงวันที่ 3-6 ของเดือน แต่รอบนี้มาวันที่ 7
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีก การที่จะดูว่าเป็นเลือดประจำเดือนตามปกติหรือไม่ ดูที่ว่ามาตามรอบเดือนหรือไม่เป็นสำคัญ ปริมาณเลือดของแต่ละรอบเดือนอาจแตกต่างกันออกไปได้ค่ะดังนั้นจากที่กล่าวมาถ้ายังมีเลือดประจำเดือนมาตามปกติ ก็น่าจะไม่ได้ตั้งครรภ์ และประจำเดือนสามารถคลาดเคลื่อนไปได้บ้าง แต่ควรอยู่ในช่วง 22-35 วันจากรอบก่อนถ้ายังไม่สบายใจเรื่องการตั้งครรภ์ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ